Rio-de-Janeyro shahrida (Braziliya) boʻlib oʻtgan XV yozgi Paralimpiya oʻyinlari gʻolib va sovrindorlarini pul mukofotlari bilan taqdirlash toʻgʻrisida

21.09.2016
O‘zbekiston Respublikasi Prezidentining farmoyishi
Mamlakatimizda jismoniy tarbiya va sportni rivojlantirish, yoshlar oʻrtasida Paralimpiya harakatini targʻib etishdagi faol ishtiroki, Rio-de-Janeyro shahrida (Braziliya) boʻlib oʻtgan XV yozgi Paralimpiya oʻyinlarida munosib ishtiroki, jasorat, matonat va mardlik namunasini koʻrsatib, yurtimizning xalqaro maydondagi obroʻ-e’tibori va nufuzini yanada yuksaltirishga salmoqli hissa qoʻshgani uchun hamda O‘zbekiston Respublikasi Prezidentining 2016-yil 12-iyuldagi PQ-2558-son qaroriga muvofiq:
1. Quyidagi sportchilar biryoʻla toʻlanadigan pul mukofoti bilan taqdirlansinlar:
oltin medal olgani uchun
har biri 200 000 AQSh dollari bilan:
Namozov Sherzod Nasimovich – dzyudo boʻyicha terma jamoa a’zosi;
Nigmatov Utkirjon Ismatillo oʻgʻli – dzyudo boʻyicha terma jamoa a’zosi;
Tulendibayev Adiljon Rishatovich – dzyudo boʻyicha terma jamoa a’zosi;
Norbekov Xusniddin Kilichboyevich – yengil atletika boʻyicha terma jamoa a’zosi;
Svechnikov Aleksandr Vladimirovich – yengil atletika boʻyicha terma jamoa a’zosi;
Kayumova Nozimaxon Nomonjonovna – yengil atletika boʻyicha terma jamoa a’zosi;
Musabekov Firdavsbek Ulugʻbek oʻgʻli – suzish boʻyicha terma jamoa a’zosi;
Amilova Fotimaxon Ravshanbek qizi – suzish boʻyicha terma jamoa a’zosi;
kumush medal olgani uchun
har biri 100 000 AQSh dollari bilan:
Alimova Xaytjon Abdulla qizi – dzyudo boʻyicha terma jamoa a’zosi;
Burxonova Safiya Kaimovna – yengil atletika boʻyicha terma jamoa a’zosi;
Odilova Muslima Ulugʻbek qizi – suzish boʻyicha terma jamoa a’zosi;
Pankov Kirill Dmitriyevich – suzish boʻyicha terma jamoa a’zosi;
bronza medali olgani uchun
har biri 75 000 AQSh dollari bilan:
Boboyev Shuxrat Shonazarovich – dzyudo boʻyicha terma jamoa a’zosi;
Saidov Feruz Beshimovich – dzyudo boʻyicha terma jamoa a’zosi;
Sharipov Shirin Xomitovich – dzyudo boʻyicha terma jamoa a’zosi;
Salayeva Sevinch Odambay qizi – dzyudo boʻyicha terma jamoa a’zosi;
Raximova Gulruh Ilxambekovna – dzyudo boʻyicha terma jamoa a’zosi;
Nurmetova Tursunpashsha Baxramovna – dzyudo boʻyicha terma jamoa a’zosi;
Saliyev Doniyor Nurulla oʻgʻli – yengil atletika boʻyicha terma jamoa a’zosi;
Bozorov Axror Botirovich – pauerlifting boʻyicha terma jamoa a’zosi;
Tursunxoʻjayev Muzaffar Shuxratillo oʻgʻli – suzish boʻyicha terma jamoa a’zosi;
Xorlin Dmitriy Sergeyyevich – suzish boʻyicha terma jamoa a’zosi;
Toshpulatova Shoxsanamxon Dilshodbek qizi – suzish boʻyicha terma jamoa a’zosi;
Ibragimov Server Yusufovich – oʻq otish boʻyicha terma jamoa a’zosi;
Saxatov Miran Miryunusovich – yengil atletika boʻyicha terma jamoa a’zosi;
Xamrayev Faxriddin Farxodovich – yengil atletika boʻyicha terma jamoa a’zosi;
Abdurashidov Mansur Samat oʻgʻli – yengil atletika boʻyicha terma jamoa a’zosi.
2. Belgilab qoʻyilsinki, pul mukofotlarini toʻlash O‘zbekiston Respublikasi Tashqi iqtisodiy faoliyat milliy banki tomonidan xorijiy valyutada – AQSh dollarida, bankda jismoniy shaxslar uchun belgilangan tartibda ochiladigan depozit hisob raqamlaridan, soliq undirilmasdan amalga oshiriladi.
3. O‘zbekiston Respublikasi Moliya vazirligi ushbu maqsadlar uchun zarur pul mablagʻlari oʻz vaqtida ajratilishini ta’minlasin, O‘zbekiston Respublikasi Markaziy banki esa O‘zbekiston Respublikasi Tashqi iqtisodiy faoliyat milliy banki bilan birgaliqda ajratilgan mablagʻlarni O‘zbekiston Respublikasi Madaniyat va sport ishlari vazirligining buyurtmanomalari boʻyicha belgilangan tartibda konvertatsiya qilsin.
4. O‘zbekiston Respublikasi sport delegatsiyasi tarkibidagi sportchilarning 2016-yildagi XXXI yozgi Olimpiada va XV Paralimpiya oʻyinlari qatnashchilari O‘zbekiston Milliy olimpiya qoʻmitasi huzuridagi Olimpiyachilarni qoʻllab-quvvatlash jamgʻarmasi tomonidan sotib olingan “Malibu” markali yengil avtomobillari bilan ilovaga muvofiq mukofotlansin.
5. Belgilab qoʻyilsinki, ushbu farmoyish asosida jismoniy shaxslarga berilgan yengil avtomobillar qiymatiga jismoniy shaxslardan olinadigan daromad soligʻi solinmaydi.
6. Mazkur farmoyishning bajarilishini nazorat qilish O‘zbekiston Respublikasi Bosh vazirining oʻrinbosari A.I.Ikramov zimmasiga yuklansin.
O‘zbekiston Respublikasi
Prezidenti vazifasini bajaruvchi Sh.Mirziyoyev
Toshkent shahri,
2016-yil 19-sentabr